Årsmøte i Nord-Trøndelag Rytterkrets mandag 8. juni 2020

Nordtun Grendehus, Mule kl. 19.00

1. Godkjenning av frammøtte representanter. 10 utsendinger fra 4 klubber. Fra styret møtte 6 stk. Til sammen 16 stemmeberettigede i alt.
2. Valg av møteleder: Marit Lunnan
3. Valg av referent: Tine Kristiansen Tessem
4. Valg av to representanter for å skrive under årsmøteprotokollen: Rigmor Hustad og Åsmund Malum.
5. Godkjenning av innkalling og sakliste. Det ble kommentert på at sakspapirene kom ut for sent. Det ble kommentert at sak 8 ikke handler om sammenslåing av Nord-Trøndelag og Sør-Trøndelag Rytterkrets. Sak 13 blir tatt opp etter at årsmøtet er hevet, dersom det blir tid.
6. Årsmeldinga gjennomlest og kommentert av møteleder. Kommentarer:

Styrets sammensetning stemmer ikke. Anne Martha har vært vara, Katrine har vært ungdomsrepresentant. Jenny har vært vara for ungdomsrepresentant. Marit har fungert som leder fra januar da Mia trakk seg. Varamedlem er tatt inn som stemmeberettiget i styret etter at leder trakk seg. KM sprang: For KM-lag hest står det feil vinner; Steinkjer ble kåret som vinnere, Verdal nr.2. Landsmesterskapet i dressur gull til Nina Næverås Opheim fra Verdal og Omegn Rideklubb. Comeback cup er ikke nevnt, der Borghild Lundeby deltok.

Det bør omformuleres at kretsen har dekt konferanser og kurs for teknisk personell til støtte. Vi støtter reisen med 2000 kr per deltager.

Enstemmig godkjent med endringene som nevnt.

1. Regnskap og revisjonsrapport ble gjennomgått og kommentert av kasserer Elise Hermo Rusti. Det ble stilt spørsmål om hvorfor vi har så lite inntekter. Fra Nord-Trøndelag idrettskrets har vi fått mer tilskudd enn hva vi får fra Trøndelag idrettskrets. Trøndelag idrettskrets legger kun medlemstall 0-25 år til grunn for sin fordeling av tilskudd. I tillegg er det to klubber som ikke har rapportert medlemstall per 31.12.2018 og vi har derfor ikke kunne fakturere disse medlemmene for medlemskontigent til NTRyK, dette gjelder LINK og Grong. Lø har ikke rapportert medlemstall for 2019, kasserer har purret. Det ble stilt spørsmål om hvorfor vi har brukt så mye på premier i 2019. Grunn: Lite igjen fra tidligere år, gjort for dårlig jobb med sponsorer, kjøper dyre premier fra utlandet, valgte å gi premier til klubbmesterskap GLOI (islandshest) og at KM kjøring ble arrangert i NTRyK. I følge lovnormen skal regnskapet være signert av alle i styret. Ønske om at balansen er med i regnskapet. Eiendeler bør stå, disse kan føres som null. Vi tar med oss dette til neste år. Regnskapet godkjennes av årsmøtet.
2. Innkommet sak fra Verdal og Omegn Rideklubb. Forslag om samarbeid/sammenslåing med Sør-Trøndelag Rytterkrets. Møteleder lot representanter fra klubben orientere om saken. Møteleder orienterte om forslag om regioninndeling som ble lagt frem fra rytterforbundet i 2018 og om informasjon fra idrettskretsen. Dialogen med STRyK ble diskutert. Det ble videre diskutert om det skal gjøres en utredning og hvordan denne skal gjennomføres. **Styrets forslag:**

**1. Årsmøtet vedtar at styret i NTRYK ikke skal innlede en dialog om framtidig organisering.**

**2. Årsmøtet vedtar at styret i NTRYK oppretter en arbeidsgruppe som gjør en grundig utredning av fremtidig organisering av NTRYK og skaffer et kunnskapsgrunnlag for et evt samarbeid/en dialog med STRyK. Arbeidsgruppa skal bestå av en representant fra hver betalende klubb og en representant fra styret i NTRyK. Utredningen skal legges fram på årsmøtet 2021.**

**Enstemmig vedtatt: forslag 2.**

1. Fastsetting av kontingent for 2021. Forslag om å øke til kroner 40,- pr medlem. Årsmøtet vedtar at vi øker til 40,- kroner: Enstemmig vedtatt.
2. Styrets budsjettforslag ble gjennomgått av kasserer Elise Hermo Rusti. Ønske om at FERD Comeback cup skal sponses tilsvarende FERD rideskolecup (reise dekkes med kr 2000 per deltager), det ble argumentert med at deltagere her har med egen hest og dermed har mer utgifter enn rideskolecup`en. Årsmøtet foreslår at kretsen søker om kr. 13000,- sponsorinntekter til KM. Årsmøtet foreslår at inntekten NRYF avgift endres fra kr 4000 til kr. 2000,- på grunn av færre stevner i 2020. Årsmøtet foreslår at vi kun kjøper dekken hvis vi får de sponset (skrives som en note i budsjettet). Enstemmig vedtatt med endringene som nevnt.
3. Aktivitetsplanen ble gjennomlest og kommentert av møteleder. Kommentarer på at aktivitetsplanen burde vært oppdatert. Ryttertinget i april ble avlyst pga korona. Er det planlagt sprangdommeraspirantkurs? Bør ikke stå på aktivitetsplanen dersom det ikke er planlagt. Det kom forslag om å utarbeide handlingsplan for neste år. Spørsmål om hvorfor terminlistemøtet ikke avholdes tidligere enn desember, styret ønsker å vente til terminlista for L-stevnene og STRyK kommer. Enstemmig vedtatt med endringene som nevnt.

12. Valg

* Leder: Marit Lunnan. Valgt for 1 år
* Kasserer: Elise Hermo Rusti. Ikke på valg
* Nestleder: Arne Espen Dillan. Går inn for Marit, 1 år igjen
* Styremedlem: Gjertrud Øygard Hienerwaldel valgt for 2 år
* Styremedlem: Lene Heistad. Valgt for 2 år
* Vara1; Tonje Langfjord, valgt for 1 år.
* Vara2; Maren Frydenlund, valgt for 1 år
* Ungdomsrepresentant; Andrine Kristiansen, valgt for 1 år
* Vara ungdomsrepresentant: Ingrid Opheim, valgt for 1 år
* Representant fra Gloi, Nina Ekle, Valgt for 2 år

Kontrollutvalg:

* Medlem: Gøril Sandeseng, valgt for 1 år
* Medlem: Borghild Lundeby, valgt for 1 år
* Vara: Ola Dragset, valgt for 1 år

Valgkomite:   
- Mimi Oust, Skeyna Kjøre og Rideklubb - leder 1 år igjen  
- Randi Nessemo, Verdal og Omegn Rideklubb - Ny 2 år igjen   
- Tine Kristiansen, Steinkjer Rideklubb - Ny 3 år igjen.

Rigmor Hustad Åsmund Malum